**Projekt címe: Ereklyevadászat**

**Produktum: Természettudományos és helytörténeti szabadulószoba**

A szabadulószobák lényege, hogy egy 6-8 főből álló csapatot kötött időre bezárnak egy szobába, ahonnan főként logikai és ügyességi feladatok elvégzésén keresztül lehet kijutni. A csapattagoknak a szabaduláshoz együtt kell dolgozniuk.

A szabadulószoba megalkotásához egy kilencedikes osztály tíztagú csoportját választottuk ki. Bizonyos feladatokba azonban a teljes osztály bekapcsolódott.

**A modul kerete**

|  |  |
| --- | --- |
| **A modul címe** | Ereklyevadászat (projekt) |
| **Modulfelelős** | Bíróné Varga Tünde |
| **Produktum** | Tudományos és iskolatörténeti szabadulószoba létrehozása, amelyet a projekt zárásakor elsősorban a kilencedik évfolyamos tanulók kipróbálhatnak. |
| **Korosztály(ok)** | 9. évfolyam |
| **Keretek** | Osztály (9. C) |
| **Célok/részcélok** | **A projekt NAT által meghatározott kompetenciaterületei:** - Hatékony, önálló tanulás - Anyanyelvi kommunikáció - Esztétikai-művészeti tudatosság, kifejezőkészség - Természettudományos kompetencia - Digitális kompetencia - Szociális és állampolgári kompetencia - Kezdeményező-készség és vállalkozói kompetencia - Matematikai kompetencia |
| **Időtartam** | 2019. február 1 – május 15. (3,5 hónap) |
| **Anyagok, eszközök** | fénymásolópapír, műszaki lap A/4-es, boríték A/4-es, fotópapír, színes karton, színes ceruzák, filctollak, kárpittűző, vászon anyag, fonal, horgonyzott fém polc, paraván tűzhető tábla |
| **Szervezési forma** | Osztály szintű/csoportszintű |
| **Bevont segítők** | Iskolai és külső segítők: pedagógusok, Éliás János (volt diákunk, TUDOK nagydíjas), Ruzicska Ferenc (helytörténész), szülők, nagyszülők |
| **Értékelés** | A projekt egész osztályt érintő részei tánc és dráma órán kerülnek megtartásra, itt a szaktanár értékel. A tanórán kívüli részeket csak az osztály érdeklődő csoportjával végezzük az iskola könyvtárában, természettudományos tantermében, szertáraiban, a múzeumban, otthon. Ezeket a foglalkozásokat a közösségi szolgálatba beszámítjuk. A projekt zárásaként pedig értékeljük a teljes folyamatot. |
| **Források** | <https://www.reformatus.hu/data/attachments/2018/08/27/kompl_tanszerv_formak_08_23.pdf>  **Bartha Éva - Gaskó Krisztina - Golnhofer Erzsébet - Hegedűs Judit (2011): Fejlesztő, támogató értékelés– de hogyan?,** Dobbantó program, tematikus füzetek, Fogyatékos Személyek Esélyegyenlőségéért Közalapítvány, Budapest  **Falus Iván (szerk.) (2003): Didaktika.** Nemzeti Tankönyvkiadó, Budapest  [**Falus Katalin – Vajnai Viktória (szerk.) (2008): Kompetenciafejlesztés projektmódszerrel.** Budapest, OFI](http://www.ofi.hu/kiadvanyaink/kiadvanyaink-konyvesbolt-konyvesbolt/ofi-kotetek/kompetenciafejlesztes-090511)  **Hegedűs Gábor (szerk.) (2002).: Projektpedagógia.** Kecskeméti Főiskola, Tanítóképző Főiskolai Kar.  [**Hegedűs Gábor: Gyermekközpontú iskola –** A projektpedagógia elmélete és gyakorlata](http://www.kefo.hu/maskepptudomany/files/017-hegedus_g_gyermekkozpontu_iskola.pdf) |

**A projekt részletes terve és megvalósítása**

|  |  |  |  |  |  |  |  |
| --- | --- | --- | --- | --- | --- | --- | --- |
| **Feladatok, tevékenységek** | **Idő**  **(óra)** | **Helyszín** | **Felelős**  **(a projekt-csapat tagjai)** | **Segítők**  **(pl. szülők, szakemberek, tanulók)** | **Eszközök és anyagok** | **Sikerkritérium, indikátor**  **(mérhető, számszerűsíthető, konkrét – az ellenőrzés alapja)** | **Mellékletek** |
| **2019. február-március**  **Projekt előkészítése** | 2 hónap | Iskola | modulfelelős tanár | nevelőtestület tagjai, diákok, külső szakemberek | - | 30 fő megvalósító bevonása és az induló projekt céljának megértése. A 10 fős projektcsapat tagjainak kiválasztása. |  |
| **2019. ápr. 2.**  **Projektnyitó foglalkozás** | 1 | Tanterem | 9. C osztály tanulói,  modulfelelős és segítő tanár | helytörténész, volt TUDOK-os diákunk | Számítógép, projektor | Minden érintett részt vett a projektnyitón. |  |
| A teljes osztállyal nyitottuk meg a projektet. Ez az osztály két csoportból áll. Az egyik része matematika-fizika, a másik biológia-kémia tagozatos. Megbeszéltük, hogy a biológia-kémia tagozatos tanulók a projektcsapat tagjaiként a teljes folyamatban részt vesznek. Az osztály többi tagja bizonyos részfeladatokhoz csatlakozott (pl. iskolatörténeti kutatás a könyvtárban). | | | | | | |

|  |  |  |  |  |  |  |  |
| --- | --- | --- | --- | --- | --- | --- | --- |
| **Feladatok, tevékenységek** | **Idő**  **(óra)** | **Helyszín** | **Felelős**  **(a projekt-csapat tagjai)** | **Segítők**  **(pl. szülők, szakemberek, tanulók)** | **Eszközök és anyagok** | **Sikerkritérium, indikátor**  **(mérhető, számszerűsíthető, konkrét – az ellenőrzés alapja)** | **Mellékletek** |
| **2019. ápr. 4., 9.,11.**  **Iskola- és helytörténeti források felkutatása** | 5 | Iskola könyv-tára, szertárai, padlása,múzeum, internet | 9. C osztály biológia-kémia tagozatos tanulói,  modulfelelős és segítő tanár | helytörténész, volt TUDOK-os diákunk szülők, nagyszülők | Számítógép, internethozzáférés | A kiválasztott kisebb létszámú (10 fő) csapat tagjai kutatómunkájukkal adatokat gyűjtenek.  Fejlődik a hatékony, önálló tanulás kompetencia. | Szövegértelmezés |
| **2019. ápr. 4. (3 óra):** Létrehoztuk digitális osztálytermünket (Facebook csoport), melynek segítségével könnyen tarthattuk a kapcsolatot egymással tanórákon kívül is. Tisztáztuk a szabadulószoba fogalmát. Aki volt már szabadulószobában, az elmondta a tapasztalatait. Ötleteltünk a szabadulószoba témájával kapcsolatban. Kipróbáltunk egy szabadulószoba –típusú társasjátékot, valamint az interneten megnéztünk néhány demofilmet már elkészült szabadulószobákról.  **2019. ápr. 9. (1 óra):** A projektcsapattal kiválasztottuk és bejártuk a szabadulószoba tervezett helyszínét. Iskolánk egy különálló épületének ritkán használt emeleti terme mellett döntöttünk a zavartalan munka miatt. Megbeszéltük a benne rejlő lehetőségeket, átalakítottuk az eredeti elképzeléseinket a körülményeknek megfelelően. Egyeztettünk az iskola vezetőségével, a technikussal, a segítőkkel.  **2019. ápr. 11. (1 óra):** Áttekintettük az iskolai könyvtár természettudományos vonatkozású régi és hagyatékkönyveit. Kiválasztottuk a szabadulószoba létrejöttéhez szükséges régi könyveket. Ennek alapján úgy döntöttünk, hogy Kátai Gábor – iskolánk volt tanulója az 1800-as évek derekán - munkássága lesz a szabadulószoba témája  A következő foglalkozásra előkészítettünk egy szövegelemzési feladatot az osztály másik csoportjának (ld. „Szövegértelmezés” melléklet). | | | | | | |

|  |  |  |  |  |  |  |  |
| --- | --- | --- | --- | --- | --- | --- | --- |
| **Feladatok, tevékenységek** | **Idő**  **(óra)** | **Helyszín** | **Felelős**  **(a projekt-csapat tagjai)** | **Segítők**  **(pl. szülők, szakemberek, tanulók)** | **Eszközök és anyagok** | **Sikerkritérium, indikátor**  **(mérhető, számszerűsíthető, konkrét – az ellenőrzés alapja)** | **Mellékletek** |
| **2019. ápr. 12-15.**  **Iskola- és helytörténeti források elemzése** | 2 | Tanterem | 9. C osztály tanulói,  modulfelelős és segítő tanár | helytörténész, volt TUDOK-os diákunk, szülők, nagyszülők | Számítógép, nyomtató, 100 db fénymásolópapír | A teljes osztály (30 fő) elemzi a talált írásos forrásokat. Fejlődik a szövegértési és az anyanyelvi kommunikáció kompetencia. | Szövegértelmezés |
| **2019. ápr. 12-15.:** A könyvtárban és otthon – az internet segítségével - az osztály minden tanulója vizsgálta az iskola – és helytörténeti forrásokat. Közben megismerkedtek szűkebb és tágabb környezetünk történetével, a város híres szülötteivel, iskolánk öregdiákjaival.  **2019. ápr. 15.:** Szövegelemzésre adtuk ki az osztály másik csoportjának TUDOK Nagydíjas volt diákunk (Éliás János) *A Természet Világa* című folyóirat mellékletében megjelent *A Nagykunság doktora* *– Kátai Gábor élete és munkássága* címűcikkét. A cikk tanulmányozásával betekintést nyerhettünk gyermekkorába, diákéveibe, orvosi pályafutásába és tisztiorvosként bevezetett járványügyi intézkedéseibe, ezek az ismeretek a későbbiekben a szabadulószobai feladatok megoldásánál sokat segítettek. A tanulók páronként végezték a feladatot. | | | | | | |

|  |  |  |  |  |  |  |  |
| --- | --- | --- | --- | --- | --- | --- | --- |
| **Feladatok, tevékenységek** | **Idő**  **(óra)** | **Helyszín** | **Felelős**  **(a projekt-csapat tagjai)** | **Segítők**  **(pl. szülők, szakemberek, tanulók)** | **Eszközök és anyagok** | **Sikerkritérium, indikátor**  **(mérhető, számszerűsíthető, konkrét – az ellenőrzés alapja)** | **Mellékletek** |
| **2019. ápr. 16.**  **Természettudomá-nyos értékek felkutatása** | 2 | Biológia szertár, padlás | 9. C osztály biológia-kémia tagozatos tanulói, modulfelelős tanár | - | Számítógép, lamináló | A projektcsapat tagjai adatokat gyűjtenek.  Fejlődik a hatékony, önálló tanulás kompetencia. | Introfilm |
| A biológia szertár preparátumait, majd régi herbáriumi lapjait vettük sorra. A tanulók növényhatározó könyvek segítségével gyakorolták a növények meghatározását, a faji jellemzők felismerését.  A szertárból kiválogattuk, és határozókönyvekkel meghatároztuk a madárpreparátumokat.  Ötleteltünk a preparátumok és a herbáriumi lapok felhasználásával kapcsolatban. Végül kikerestük azokat a herbáriumi lapokat, amelyeket a szabadulószobához később felhasználtunk.  Az óra végén a lapokat lamináltuk, hogy az intenzív használat közben se károsodjanak a 60-70 éves növénypréselvények.  Kijelöltük a feladatot a tavaszi szünetre: az introfilmmel kapcsolatos ötletek megosztása a digitális osztályteremben, az introfilm nyers változatának elkészítése. Az introfilm a szabadulószoba alapkelléke, amely megadja a feladatok és a szabadulási cél kiindulópontját. | | | | | | |

|  |  |  |  |  |  |  |  |
| --- | --- | --- | --- | --- | --- | --- | --- |
| **Feladatok, tevékenységek** | **Idő**  **(óra)** | **Helyszín** | **Felelős**  **(a projekt-csapat tagjai)** | **Segítők**  **(pl. szülők, szakemberek, tanulók)** | **Eszközök és anyagok** | **Sikerkritérium, indikátor**  **(mérhető, számszerűsíthető, konkrét – az ellenőrzés alapja)** | **Mellékletek** |
| **2019. ápr. 30.**  **máj. 2., 6.**  **Ötletroham: A saját tudományos és iskolatörténeti szabadulószobánk feladatainak kitalálása** | 3 | Informa-tika tanterem, otthoni böngé-szés | 9. C osztály biológia-kémia tagozatos tanulói,  modulfelelős és segítő tanár | helytörténész, volt TUDOK-os diákunk | Számítógép | Az ötleteket mindenki leírja, közösen megbeszéljük a megvalósulásukat.  Fejlődik a hatékony, önálló tanulás, az anyanyelvi kommunikáció, az esztétikai-művészeti tudatosság, kifejezőkészség, természet-tudományos kompetencia, a digitális kompetencia, a szociális kompetencia, a kezdeményező-készség és vállalkozói kompetencia, a matematikai kompetencia. |  |
| **2019. ápr. 30. (1 óra):** A konkrét szabadulószobai feladatok egy részét megalkottuk, majd összeírtuk a bevásárlólistát a szükséges anyagokról, eszközökről.  **2019. máj. 2. (1 óra):** A szabadulószoba további feladatait kidolgoztuk, a bevásárlólistát bővítettük.  **2019. máj. 6. (2 óra):** A helyszínen dekorációt készítettünk és kipróbáltuk a szabadulószoba introfilmjét, majd végrehajtottuk a változtatásokat. | | | | | | |

|  |  |  |  |  |  |  |  |
| --- | --- | --- | --- | --- | --- | --- | --- |
| **Feladatok, tevékenységek** | **Idő**  **(óra)** | **Helyszín** | **Felelős**  **(a projekt-csapat tagjai)** | **Segítők**  **(pl. szülők, szakemberek, tanulók)** | **Eszközök és anyagok** | **Sikerkritérium, indikátor**  **(mérhető, számszerűsíthető, konkrét – az ellenőrzés alapja)** | **Mellékletek** |
| **2019. máj. 7-8.**  **A saját tudományos és iskolatörténeti szabadulószobánk feladatainak kidolgozása, anyagi szükségletek beszerzése, kellékek összeállítása. A szabadulószoba berendezése iskolánk egy nem használt tantermében** | 5 | Iskola könyv-tára | 9. C osztály biológia-kémia tagozatos tanulói,  modulfelelős és segítő tanár | rajz- és vizuális kultúra szakos kolléga | Számítógép, nyomtató, 400 db fénymásolópapír,  50 db színes műszaki lap, 100 db A/4-es boríték, fotópapír  karton lapok,  írószer készletek  nyomtató toner,  kárpittűző, vászon anyagok, fonal,  számzáras lakatok,  3 db horganyzott fém polc, paraván tűzhető tábla lábakkal | A projektcsapat és a segítők szabadulószobához szükséges tárgyak beszerzésével, megalkotásával fejlődik az esztétikai-művészeti tudatosság és a digitális kompetencia a tanulóknál.  Sikerkritérium továbbá a szabadulószobához szükséges tárgyak határidőre történő beszerzése, elkészülése.  A szabadulószoba berendezésével fejlődik az esztétikai-művészeti tudatosság és a szociális kompetencia a tanulóknál.  Sikerkritérium továbbá a szabadulószoba elkészülése. |  |
| **2019. máj. 7. (1 óra):** Kinyomtattuk a szabadulószoba feladatait, megvásároltuk a szükséges anyagokat és eszközöket.  **2019. máj. 8. (4 óra):** Elkészítettük a szabadulószoba hiányzó dekorációit és berendeztük a szobát. A szoba elkészülése után a csoport tesztelte a szabadulószoba működését. Ez a lépés nagyon fontos visszacsatolás, mivel a szoba működőképességét vetíti előre. A felmerült hibákat javítottuk. | | | | | | |

|  |  |  |  |  |  |  |  |
| --- | --- | --- | --- | --- | --- | --- | --- |
| **Feladatok, tevékenységek** | **Idő**  **(óra)** | **Helyszín** | **Felelős**  **(a projekt-csapat tagjai)** | **Segítők**  **(pl. szülők, szakemberek, tanulók)** | **Eszközök és anyagok** | **Sikerkritérium, indikátor**  **(mérhető, számszerűsíthető, konkrét – az ellenőrzés alapja)** | **Mellékletek** |
| **2019. máj. 8-9.**    **A szabadulószoba évfolyamszintű**  **(9. évfolyam) kipróbálása** | 6 | Szabadu-lószoba | A 9. évfolyam azon tanulói, akik a szabaduló szoba megalkotásá-ban nem vettek részt. Ez nagyjából 80 fő | Segítő pedagógusok | - | A tanulóknál (80 fő) fejlődik az anyanyelvi kommunikáció, az esztétikai-művészeti tudatosság, kifejezőkészség, a  természettudományos és digitális kompetencia, a kezdeményező-készség és vállalkozói kompetencia, valamint a matematikai kompetencia.  Sikerkritérium továbbá a szabadulószoba rendeltetésszerű működése. | Forgatókönyv |
| Az írásbeli érettségik miatt délutáni tanítás volt iskolánkban. Ezekről az órákról kértük el az előre beosztott hat-nyolc fős kilencedikes tanulócsoportokat. A csoportokat a szabadulószoba megalkotásában résztvevő tanulók kísérték át. Közülük egy-egy fő szobában is jelen volt. A játékosok kérdezhettek tőlük, de előzetes megállapodás alapján szigorúan korlátozzuk, hogy milyen segítséget kaphatnak. Például használhatnak-e mobiltelefont?  A szabadulószoba forgatókönyve és feladatai a ”Forgatókönyv” c. mellékletben találhatók. | | | | | | |

|  |  |  |  |  |  |  |  |
| --- | --- | --- | --- | --- | --- | --- | --- |
| **Feladatok, tevékenységek** | **Idő**  **(óra)** | **Helyszín** | **Felelős**  **(a projekt-csapat tagjai)** | **Segítők**  **(pl. szülők, szakemberek, tanulók)** | **Eszközök és anyagok** | **Sikerkritérium, indikátor**  **(mérhető, számszerűsíthető, konkrét – az ellenőrzés alapja)** | **Mellékletek** |
| **2019. máj. 10.**  **Projektzárás** | 1 | Tanterem | 9. C osztály tanulói,  modulfelelős és segítő tanár | Mindenki, aki valamilyen módon segítette a szabaduló-szoba elkészítését | számítógépek, nyomtatók, 50 db színes műszaki lap | Hasznos reflexiók megfogalmazása, teljesítmény elismerése | Tanulói értékelés |
| A projekt zárásaként kiosztottuk a szabadulószoba megalkotásában és kipróbálásában résztvevő tanulóknak az emléklapokat. Továbbá megkértük a projektcsapatot (10 fő), hogy töltsék ki a tanulói önreflexiókat (Melléklet: Tanulói értékelés). A reflexiók a foglalkozás, a tanulási folyamat, véletlenszerűen kiosztott csoporttárs és a csoportmunka értékelésére irányultak. Kiértékelésük után elemeztük a mögöttünk álló időszakot. Megfogalmaztuk fejlesztő értkeléseiket.  A projektzárás után megírtuk cikkünket a szabadulószoba projektről az iskola honlapjára és Facebook oldalára is. | | | | | | |